इन्ना
एलेना एलेक्जेंड्रा अपोस्टोलेनु (जनम 16 अक्टूबर 1986), जिनका इन्ना नाँव से जानल जाला, एगो रोमानियाई गायिका आ गीतकार बाड़ी। मंगलिया में जनमल आ नेपचून मे पोसाइल ई रोमानियाई तिकड़ी प्ले एंड विन से मिल के संगीत कैरियर बनावे से पहिले ओविडियस विश्वविद्यालय मे राजनीति बिज्ञान के पढ़ाई कइली। ई 2008 मे मंच के नाँव "अलेसांद्र" अपना लिहली आ पॉप-रॉक शैली अपनवली; बाद मे ओह साल ऊ आपन मंच के नाँव बदल के "इन्ना" रखली आ हाउस म्यूजिक रिलीज करे लगली। "हॉट" (2008), इनके पहिला एकल गीत, दुनिया भर मे ब्यापारिक सफलता हासिल कइलस आ रोमानियाई आ बिलबोर्ड के हॉट डांस एयरप्ले चार्ट आ अउरी कय गो चार्ट सभ मे टॉप पर रहल। एकरे बाद अगस्त 2009 मे इनके पहिलला स्टूडियो एल्बम एही नाँव के आइल आ इनके गोल्ड आ प्लैटिनम प्रमाणित कइल गइल। एह मे यूरोप मे कय गो अउरी सफल एकल गीत सभ के सामिल कइल गइल जेह में "अमेजिंग" (2009) भी सामिल रहल, ई गायक के रोमानिया मे दुसरा नंबर-वन एकल गीत रहल।

इन्ना के दूसरका एलबम, आई एम द क्लब रॉकर के (2011) गीत "सन इज अप" (2010) उनका दुनिया भऽ मे सफलता दिहलस। एह गीत के यूरोडांसवेब अवार्ड मिलल आ इन्ना पहिला आ एकलौता रोमानियाई कलाकार बन गइली जे ई अवार्ड जीतल बा। बरस 2011 मे ई घोषणा भइल कि इन्ना सभसे ढेर महंगा रोमानियाई आ पूरबी यूरोपीय कलाकार हइ। इनकर अगिला स्टूडियो एल्बम पार्टी नेवर एंड्स (माने: पार्टी कबो ना ओराला; 2013) के रोमानियाई म्यूजिक अवार्ड्स मे लगातार दू साल ले बेस्ट एल्बम लागी नामांकित कइल गइल आ ई मेक्सिको मे टॉप दस मे चहुँप गइल। एह मे हिट गाना "मोर दैन फ्रेंड्स" (माने: संघाति से बेसी) रहे जेह मे डैडी यांकी रहन। साल 2014 मे इन्ना अटलांटिक रिकार्ड्स साथे सुलह कइली आ जे बालविन से ब्यापारिक रूप से सफल "कोला सोंग" लइली जेकर इस्तेमाल ओह बरिस के फीफा वर्ल्ड कप के प्रचार खातिर कइल गइल।

जिनिगी आ काम

1986-2007: सुरुआती जिनगी आ काम 

एलेना अलेक्जेंड्रा अपोस्टोलेनु के जनम 16 अक्टूबर 1986 के रोमानिया के मंगलिया मे  जॉर्जिक आ मारिया अपोस्टोलेनु के घरे भइल।   इनकर पोसन नेपटून मे भइल, जहाँ इनकर बाबु समुद्री बचाव करे वाला आ महतारी नचवइया आ गवइया के काम करत रही।  लइकाईं मे इन्ना तैराक के रूप मे प्रतिस्पर्धा करत रहली आ फुटबॉल आ बास्केटबॉल के साथे-साथे संगीतो मे रुचि लेत रहली .

संदर्भ